# Az Európai Unió L 112I/2019

| | ISSN 1977-0731 |
| --- | --- |
| Az Európai Unió
  Hivatalos Lapja | L 112I |
| | |
| Magyar nyelvű kiadás | Jogszabályok | 62. évfolyam2019. április 26. |

ISSN 1977-0731

Az Európai Unió

Hivatalos Lapja

L 112I

Magyar nyelvű kiadás

Jogszabályok

62. évfolyam2019. április 26.

---

| Tartalom | | II   Nem jogalkotási aktusok | Oldal |
| --- | --- | --- | --- |
| | | BELSŐ SZABÁLYZATOK ÉS ELJÁRÁSI SZABÁLYZATOK |
| | * | Az Európai Beruházási Bank határozata (2019. február 26.) a személyes adatoknak az érintettek tájékoztatása és egyes jogainak korlátozása tekintetében az Európai Beruházási Bank Személyzeti Igazgatósága általi kezelésére vonatkozó belső szabályok megállapításáról | 1 |

Tartalom

II   Nem jogalkotási aktusok

Oldal

BELSŐ SZABÁLYZATOK ÉS ELJÁRÁSI SZABÁLYZATOK

*

Az Európai Beruházási Bank határozata (2019. február 26.) a személyes adatoknak az érintettek tájékoztatása és egyes jogainak korlátozása tekintetében az Európai Beruházási Bank Személyzeti Igazgatósága általi kezelésére vonatkozó belső szabályok megállapításáról

1

| HU | Azok a jogi aktusok, amelyek címe normál szedéssel jelenik meg, a mezőgazdasági ügyek napi intézésére vonatkoznak, és rendszerint csak korlátozott ideig maradnak hatályban.
  Valamennyi más jogszabály címét vastagon szedik, és előtte csillag szerepel. |
| --- | --- |

HU

Azok a jogi aktusok, amelyek címe normál szedéssel jelenik meg, a mezőgazdasági ügyek napi intézésére vonatkoznak, és rendszerint csak korlátozott ideig maradnak hatályban.

Valamennyi más jogszabály címét vastagon szedik, és előtte csillag szerepel.

---

II Nem jogalkotási aktusok

BELSŐ SZABÁLYZATOK ÉS ELJÁRÁSI SZABÁLYZATOK

| 2019.4.26. | HU | Az Európai Unió Hivatalos Lapja | LI 112/1 |
| --- | --- | --- | --- |

2019.4.26.

HU

Az Európai Unió Hivatalos Lapja

LI 112/1

---

AZ EURÓPAI BERUHÁZÁSI BANK HATÁROZATA

(2019. február 26.)

a személyes adatoknak az érintettek tájékoztatása és egyes jogainak korlátozása tekintetében az Európai Beruházási Bank Személyzeti Igazgatósága általi kezelésére vonatkozó belső szabályok megállapításáról

AZ EURÓPAI BERUHÁZÁSI BANK („EBB”),

tekintettel az Európai Unió működéséről szóló szerződésre és különösen annak 309. cikkére,

tekintettel a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről szóló, 2018. október 23-i (EU) 2018/1725 európai parlamenti és tanácsi rendeletre,

mivel:

Az EBB I. és II. személyzeti szabályzatának 38. cikke értelmében – a szabályzat 40. cikkében meghatározott eljárás szerint – fegyelmi intézkedések hozhatók a személyzet azon tagjaival szemben, akik nem teljesítik az EBB-vel szemben fennálló kötelezettségeiket. Az EBB I. és II. személyzeti szabályzatának 41. cikke értelmében azokat a vitákat, amelyek nem a szabályzat 38. cikkében említett fegyelmi intézkedések alkalmazásából erednek, békéltető testület elé lehet vinni. Az EBB munkahelyi méltóságról szóló szabályzata és az EBB értékelésekkel kapcsolatos fellebbezési eljárásra vonatkozó iránymutatásai értelmében az EBB-nek ennek megfelelően kell foglalkoznia a zaklatásra vonatkozó panaszokkal, illetve a teljesítményértékelésekkel szembeni fellebbezésekkel.

Az EBB I. és II. személyzeti szabályzatának 40. és 41. cikkében, az EBB munkahelyi méltóságról szóló szabályzatában és az EBB értékelésekkel kapcsolatos fellebbezési eljárásra vonatkozó iránymutatásaiban meghatározott eljárások megszervezésért és igazgatásáért elsődlegesen az EBB Személyzeti Igazgatósága felel. A Személyzeti Igazgatóság támogatást nyújt az említett eljárásokért felelős szervek számára, és jogi titkársági feladatokat lát el mellettük.

Feladatainak végzése során a Személyzeti Igazgatóság köteles tiszteletben tartani a természetes személyeknek a személyes adatok kezelése tekintetében fennálló – az Európai Unió Alapjogi Chartája 8. cikkének (1) bekezdésében, az Európai Unió működéséről szóló szerződés 16. cikkének (1) bekezdésében, valamint az e rendelkezéseken alapuló jogi aktusokban elismert – jogait. Egyidejűleg a Személyzeti Igazgatóság köteles megfelelni az EBB személyzeti szabályzatában és az EBB személyzetére vonatkozó magatartási kódexben említett, a bizalmas jelleg megőrzésére és a szakmai titoktartásra vonatkozó szigorú szabályoknak, és biztosítania kell az érintett személyek és a tanúk eljárási jogainak tiszteletben tartását, különös tekintettel az érintett személyek jogszerű eljáráshoz és védelemhez való jogára és az ártatlanság vélelmére.

Bizonyos esetekben az érintettek (EU) 2018/1725 rendelet (1) szerinti jogait össze kell egyeztetni a Személyzeti Igazgatóság feladatainak céljaival és szükségleteivel, valamint az egyéb érintettek alapvető jogainak és szabadságainak maradéktalan tiszteletben tartásával. Ennek érdekében a rendelet 25. cikke lehetővé teszi a Személyzeti Igazgatóság számára, hogy korlátozza a 14–22. és a 35. cikk alkalmazását, továbbá – a 14–22. cikkben meghatározott jogokat és kötelezettségeket illető rendelkezései tekintetében – a 4. cikk alkalmazását.

Az I. és II. személyzeti szabályzat 40., illetve 41. cikke értelmében felállított fegyelmi bizottság és békéltető testület, valamint az EBB munkahelyi méltóságról szóló szabályzata, illetve értékelésekkel kapcsolatos fellebbezési eljárása szerint felállított, munkahelyi méltósággal foglalkozó testület, illetve értékelő testület által lefolytatott eljárások eredményességének biztosítása és egyidejűleg a személyes adatok védelmére vonatkozó, (EU) 2018/1725 rendelet szerinti előírások tiszteletben tartása érdekében belső szabályokat kell elfogadni, amelyek alapján a Személyzeti Igazgatóság az (EU) 2018/1725 rendelet 25. cikke (1) bekezdésének c), g) és h) pontjával összhangban korlátozhatja az érintettek jogait.

A belső szabályok valamennyi olyan adatkezelési műveletre alkalmazandók, amelyet a Személyzeti Igazgatóság az EBB I. és II. személyzeti szabályzatának 40. és 41. cikke, valamint az EBB munkahelyi méltóságról szóló szabályzata és az értékelésekkel kapcsolatos fellebbezési eljárásra vonatkozó iránymutatások szerinti feladatainak ellátása keretében végez. Ezek a szabályok alkalmazandók a fegyelmi bizottság, a békéltető testület, a munkahelyi méltósággal foglalkozó testület, illetve az értékelő testület által lefolytatott eljárások elindítása előtt, az eljárások folyamán, valamint az eljárások eredményének nyomon követése során végzett adatkezelési műveletekre.

Az (EU) 2018/1725 rendelet 14., 15. és 16. cikkének való megfelelés érdekében az adatkezelőnek az EBB intranetes oldalán közzétett adatvédelmi nyilatkozatok formájában átlátható és következetes módon tájékoztatnia kell minden magánszemélyt a személyes adataik kezelésével járó tevékenységeiről és a jogaikról, valamint egyénileg tájékoztatnia kell a tevékenységeinek körébe tartozó érintetteket, nevezetesen az érintett személyeket, a feleket és a tanúkat.

Emellett a hatékony együttműködés fenntartása érdekében előfordulhat, hogy a Személyzeti Igazgatóságnak korlátozásokat kell alkalmaznia az érintettek jogaira vonatkozóan annak érdekében, hogy védje az EBB egyéb szolgálataitól, az Európai Unió intézményeitől, szerveitől, hivatalaitól és ügynökségeitől, tagállamok és harmadik országok illetékes hatóságaitól, valamint nemzetközi szervezetektől származó, személyes adatokat tartalmazó információkat. Ennek céljából a Személyzeti Igazgatóságnak egyeztetnie kell az EBB egyéb szolgálataival, valamint az említett intézményekkel, szervekkel, hivatalokkal, ügynökségekkel, hatóságokkal és nemzetközi szervezetekkel a korlátozások releváns indokairól, valamint szükségességéről és arányosságáról.

A Személyzeti Igazgatóság köteles valamennyi korlátozást átláthatóan kezelni, és a korlátozások alkalmazásának minden egyes esetét felvenni a vonatkozó nyilvántartási rendszerbe.

Az (EU) 2018/1725 rendelet 25. cikkének (8) bekezdése értelmében az adatkezelők elhalaszthatják, elhagyhatják vagy megtagadhatják a tájékoztatást a korlátozás valamely érintett esetében történő alkalmazásának indokaival kapcsolatban, amennyiben ez bármilyen módon veszélyeztetné a korlátozás célját. Különösen igaz ez az (EU) 2018/1725 rendelet 16. és 35. cikkében említett jogok korlátozása esetében. Annak érdekében, hogy az érintett (EU) 2018/1725 rendelet 16. és 35. cikke szerinti tájékoztatáshoz való jogát csak addig korlátozzák, ameddig a halasztás okai fennállnak, a Személyzeti Igazgatóságnak rendszeresen felül kell vizsgálnia álláspontját.

Amennyiben más érintettek jogainak korlátozására kerül sor, a Személyzeti Igazgatóságnak eseti alapon kell értékelnie, hogy a korlátozásra vonatkozó tájékoztatás veszélyeztetné-e annak célját.

Az EBB adatvédelmi tisztviselője az e határozatnak való megfelelés biztosítása érdekében független felülvizsgálatot végezhet a korlátozások alkalmazására vonatkozóan,

ELFOGADTA EZT A HATÁROZATOT:

1. cikk

Tárgy és hatály

(1)   Ez a határozat megállapítja azokat a szabályokat, amelyeket a 2. cikk (1) bekezdése szerinti adatkezelőnek az érintettek adataik kezelésével kapcsolatos – az (EU) 2018/1725 rendelet 14., 15. és 16. cikkének megfelelő – tájékoztatása tekintetében követnie kell.

Emellett rögzíti azokat a feltételeket, amelyek alapján az illetékes adatkezelő az említett rendelet 25. cikke (1) bekezdésének c), g) és h) pontjával összhangban korlátozhatja a rendelet 14–22. és 35., valamint 4. cikkének alkalmazását.

(2)   Ez a határozat a Személyzeti Igazgatóság által az EBB I. és II. személyzeti szabályzatának 40. és 41. cikkében, az EBB munkahelyi méltóságról szóló szabályzatában és az EBB értékelésekkel kapcsolatos fellebbezési eljárásra vonatkozó iránymutatásaiban, valamint azok későbbi módosításaiban említett feladatok teljesítése érdekében végzett tevékenységei céljából vagy azokkal kapcsolatban végzett, személyes adatokat érintő adatkezelésre alkalmazandó.

(3)   Megbízatásának keretében a Személyzeti Igazgatóság különböző kategóriákba tartozó személyes adatokat kezel, ideértve különösen az azonosító adatokat, a kapcsolattartási adatokat, a szakmai adatokat és az ügyben való érintettségre vonatkozó adatokat.

2. cikk

Az adatkezelő meghatározása és biztosítékok

(1)   Az adatkezelési műveletek vonatkozásában az adatkezelő a Személyzeti Igazgatóság igazgatója.

(2)   A személyes adatokat biztonságos elektronikus és fizikai környezetben tárolják, megakadályozva az adatokhoz való jogosulatlan hozzáférést vagy azok jogosulatlan személyeknek való továbbítását.

(3)   A kezelt személyes adatokat legalább hat hónapig és legfeljebb tíz évig őrzik meg. Az adatmegőrzés eljárásonkénti időtartamának pontos hosszával kapcsolatos részletesebb információk a Személyzeti Igazgatóság adatmegőrzési ütemtervében találhatók.

(4)   A fent meghatározottnál hosszabb időszakok kivételes és kellően indokolt esetekben, az adatvédelmi tisztviselő jóváhagyásával alkalmazhatók.

3. cikk

Alkalmazandó kivételek és korlátozások

(1)   Ha a Személyzeti Igazgatóság az érintettek (EU) 2018/1725 rendelet szerinti jogaival kapcsolatos feladatait látja el, mérlegeli, hogy alkalmazandó-e az említett rendeletben rögzített kivételek valamelyike.

(2)   E határozat 4–7. cikkére is figyelemmel a Személyzeti Igazgatóság korlátozhatja az (EU) 2018/1725 rendelet 14–22. és 35. cikkének, valamint – a rendelet 14–22. cikkében meghatározott jogokat és kötelezettségeket illető rendelkezései tekintetében – 4. cikkének alkalmazását, amennyiben e jogok és kötelezettségek gyakorlása veszélyeztetné az EBB I. és II. személyzeti szabályzatának 40. és 41. cikkében, valamint az EBB munkahelyi méltóságról szóló szabályzatában és az EBB értékelésekkel kapcsolatos fellebbezési eljárásra vonatkozó iránymutatásaiban meghatározott eljárások célját, vagy hátrányosan érintené más érintettek jogait és szabadságait.

(3)   E határozat 4–7. cikkére is figyelemmel a Személyzeti Igazgatóság az EBB egyéb szolgálataitól vagy uniós intézményektől, szervektől, ügynökségektől és hivataloktól, tagállamok illetékes hatóságaitól vagy nemzetközi szervezetektől kapott személyes adatok vonatkozásában az alábbi körülmények fennállása esetén korlátozhatja az e cikk (2) bekezdésében említett jogokat és kötelezettségeket:

| a) | ha az említett jogok és kötelezettségek gyakorlását az EBB szolgálatai vagy uniós intézmények, szervek, ügynökségek és hivatalok a rendelet 25. cikkében említett egyéb jogi aktusok alapján vagy a rendelet IX. fejezetével összhangban korlátozhatják; |
| --- | --- |

a)

ha az említett jogok és kötelezettségek gyakorlását az EBB szolgálatai vagy uniós intézmények, szervek, ügynökségek és hivatalok a rendelet 25. cikkében említett egyéb jogi aktusok alapján vagy a rendelet IX. fejezetével összhangban korlátozhatják;

| b) | ha az említett jogok és kötelezettségek gyakorlását a tagállamok illetékes hatóságai az (EU) 2016/679 európai parlamenti és tanácsi rendelet (2) 23. cikkében említett jogi aktusok alapján vagy az (EU) 2016/680 európai parlamenti és tanácsi irányelv (3) 13. cikkének (3) bekezdését, 15. cikkének (3) bekezdését vagy 16. cikkének (3) bekezdését átültető nemzeti intézkedések alapján korlátozhatják; |
| --- | --- |

b)

ha az említett jogok és kötelezettségek gyakorlását a tagállamok illetékes hatóságai az (EU) 2016/679 európai parlamenti és tanácsi rendelet (2) 23. cikkében említett jogi aktusok alapján vagy az (EU) 2016/680 európai parlamenti és tanácsi irányelv (3) 13. cikkének (3) bekezdését, 15. cikkének (3) bekezdését vagy 16. cikkének (3) bekezdését átültető nemzeti intézkedések alapján korlátozhatják;

| c) | ha az említett jogok és kötelezettségek gyakorlása veszélyeztetheti a Személyzeti Igazgatóság feladatainak végzése során harmadik országokkal és nemzetközi szervezetekkel folytatott együttműködését. |
| --- | --- |

c)

ha az említett jogok és kötelezettségek gyakorlása veszélyeztetheti a Személyzeti Igazgatóság feladatainak végzése során harmadik országokkal és nemzetközi szervezetekkel folytatott együttműködését.

A korlátozásoknak az első albekezdés a) és b) pontjában említett körülmények esetén történő alkalmazását megelőzően a Személyzeti Igazgatóság konzultál az EBB illetékes szolgálataival, az uniós intézményekkel, szervekkel, ügynökségekkel, illetve hivatalokkal vagy a tagállamok illetékes hatóságaival, kivéve, ha a Személyzeti Igazgatóság számára egyértelmű, hogy az említett pontokban szereplő jogi aktusok valamelyike előírja a korlátozás alkalmazását.

Az első albekezdés c) pontja nem alkalmazandó abban az esetben, ha az Európai Unió harmadik országokkal vagy nemzetközi szervezetekkel való együttműködéshez fűződő érdekeivel szemben elsőbbséget élveznek az érintettek érdekei vagy alapvető jogai és szabadságai.

(4)   Az (1), (2) és (3) bekezdés nem sérti az érintettek tájékoztatására és bizonyos jogaiknak az (EU) 2018/1725 rendelet 25. cikke szerinti korlátozására vonatkozó belső szabályokról szóló más EBB-határozatok alkalmazását.

4. cikk

Az érintettek tájékoztatása

(1)   A Személyzeti Igazgatóság adatvédelmi nyilatkozatot tesz közzé az EBB intranetes oldalán, amelyben tájékoztat valamennyi érintettet a személyes adataik kezelését magában foglaló tevékenységeiről.

(2)   A Személyzeti Igazgatóság egyénileg tájékoztatja azokat az érintetteket, akik valamely eljárás felei, valamely eljárás által érintett személyek vagy tanúk.

(3)   Amennyiben a Személyzeti Igazgatóság részben vagy egészben korlátozza a (2) bekezdésben említett érintettek tájékoztatását, a korlátozás indokait a korlátozás szükségességére és arányosságára vonatkozó értékeléssel együtt nyilvántartásba veszi.

E célból a nyilvántartás tartalmazza, hogy miként veszélyeztetné a tájékoztatás az adott eljárásnak vagy a 3. cikk (3) bekezdése alapján alkalmazott korlátozásoknak a célját, illetve miként érintené hátrányosan más érintettek jogait és szabadságait.

A nyilvántartást és adott esetben az alapul szolgáló ténybeli és jogi elemeket tartalmazó dokumentumokat regisztrálni kell. Ezeket kérésre az európai adatvédelmi biztos rendelkezésére kell bocsátani.

(4)   A (3) bekezdésben említett korlátozás mindaddig alkalmazandó, amíg az azt indokoló okok fennállnak.

Amennyiben a korlátozás indokai már nem állnak fenn, a Személyzeti Igazgatóság tájékoztatja az érintettet a korlátozás okairól, és rendelkezésére bocsátja a szóban forgó információkat. Egyidejűleg a Személyzeti Igazgatóság tájékoztatja az érintettet arról, hogy bármikor panaszt nyújthat be az európai adatvédelmi biztoshoz, vagy bírósági jogorvoslatért folyamodhat az Európai Unió Bíróságához.

A Személyzeti Igazgatóság a korlátozás alkalmazását annak elfogadásától számítva legalább hathavonta, valamint az adott eljárás lezárásakor felülvizsgálja. Ezt követően az adatkezelő évente felülvizsgálja a korlátozás fenntartásának szükségességét.

5. cikk

Az érintettek hozzáférési joga

(1)   Amennyiben az érintettek az (EU) 2018/1725 rendelet 17. cikkével összhangban egy vagy több konkrét ügy vagy egy adott adatkezelési művelet keretében kezelt személyes adataikhoz hozzáférést kérnek, a Személyzeti Igazgatóság a kérelem értékelését kizárólag az ilyen személyes adatokra korlátozza.

(2)   Ha a Személyzeti Igazgatóság részben vagy egészben korlátozza a rendelet 17. cikkében említett hozzáférési jogot, a következő lépéseket kell tennie:

| a) | a kérelemre adott válaszában tájékoztatja az érintettet az alkalmazott korlátozásról és annak fő okairól, valamint arról a lehetőségről, hogy az érintett panaszt nyújthat be az európai adatvédelmi biztoshoz, illetve bírósági jogorvoslatért folyamodhat az Európai Unió Bíróságához; |
| --- | --- |

a)

a kérelemre adott válaszában tájékoztatja az érintettet az alkalmazott korlátozásról és annak fő okairól, valamint arról a lehetőségről, hogy az érintett panaszt nyújthat be az európai adatvédelmi biztoshoz, illetve bírósági jogorvoslatért folyamodhat az Európai Unió Bíróságához;

| b) | nyilvántartásba veszi a korlátozás okait, beleértve a korlátozás szükségességének és arányosságának értékelését; e célból a nyilvántartás tartalmazza, hogy a tájékoztatás miként veszélyeztetné az adott eljárásnak vagy a 3. cikk (3) bekezdése alapján alkalmazott korlátozásoknak a célját, illetve miként érintené hátrányosan más érintettek jogait és szabadságait. |
| --- | --- |

b)

nyilvántartásba veszi a korlátozás okait, beleértve a korlátozás szükségességének és arányosságának értékelését; e célból a nyilvántartás tartalmazza, hogy a tájékoztatás miként veszélyeztetné az adott eljárásnak vagy a 3. cikk (3) bekezdése alapján alkalmazott korlátozásoknak a célját, illetve miként érintené hátrányosan más érintettek jogait és szabadságait.

Az a) pontban említett tájékoztatást az (EU) 2018/1725 rendelet 25. cikkének (8) bekezdésével összhangban el lehet halasztani, el lehet hagyni vagy meg lehet tagadni.

(3)   A (2) bekezdés első albekezdésének b) pontjában említett nyilvántartást és adott esetben az alapul szolgáló ténybeli és jogi elemeket tartalmazó dokumentumokat regisztrálni kell. Ezeket kérésre az európai adatvédelmi biztos rendelkezésére kell bocsátani. Az (EU) 2018/1725 rendelet 25. cikkének (7) bekezdése alkalmazandó.

6. cikk

A helyesbítéshez, a törléshez és az adatkezelés korlátozásához való jog

Amennyiben a Személyzeti Igazgatóság részben vagy egészben korlátozza a helyesbítéshez, a törléshez és az adatkezelés korlátozásához való, az (EU) 2018/1725 rendelet 18. cikkében, 19. cikkének (1) bekezdésében, illetve 20. cikkének (1) bekezdésében említett jogot, megteszi az e határozat 5. cikkének (2) bekezdésében meghatározott lépéseket, és az 5. cikk (3) bekezdésével összhangban rögzíti azt a nyilvántartásban.

7. cikk

Az érintettek tájékoztatása az adatvédelmi incidensekről

Amennyiben a Személyzeti Igazgatóság korlátozza az érintettek adatvédelmi incidensekről történő, az (EU) 2018/1725 rendelet 35. cikke szerinti tájékoztatását, e határozat 4. cikkének (3) bekezdésével összhangban nyilvántartásba veszi a korlátozás okait. E határozat 4. cikkének (4) bekezdése alkalmazandó.

8. cikk

Az adatvédelmi tisztviselő által végzett felülvizsgálat

A Személyzeti Igazgatóság minden olyan esetben, ha e határozattal összhangban korlátozza az érintettek jogainak alkalmazását, indokolatlan késedelem nélkül tájékoztatja az adatvédelmi tisztviselőt, és hozzáférést biztosít a nyilvántartáshoz, valamint a korlátozás szükségességének és arányosságának értékeléséhez.

Az adatvédelmi tisztviselő írásban kérheti a Személyzeti Igazgatóságot a korlátozások alkalmazásának felülvizsgálatára. A Személyzeti Igazgatóság írásban tájékoztatja az adatvédelmi tisztviselőt a kért felülvizsgálat eredményéről.

9. cikk

Hatálybalépés

Ezt a határozatot az EBB igazgatótanácsa 2019. február 26-án jóváhagyta és az EBB honlapján történő közzétételének napján lép hatályba.

Kelt Luxembourgban, 2019. február 26-án.

---

(1)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (EGT-vonatkozású szöveg) (HL L 295., 2018.11.21., 39. o.).

1

(2)  Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) (HL L 119., 2016.5.4., 1. o.).

2

(3)  Az Európai Parlament és a Tanács (EU) 2016/680 irányelve (2016. április 27) a személyes adatoknak az illetékes hatóságok által a bűncselekmények megelőzése, nyomozása, felderítése, a vádeljárás lefolytatása vagy büntetőjogi szankciók végrehajtása céljából végzett kezelése tekintetében a természetes személyek védelméről és az ilyen adatok szabad áramlásáról, valamint a 2008/977/IB tanácsi kerethatározat hatályon kívül helyezéséről (HL L 119., 2016.5.4., 89. o.).

3

---